b'\n_START_ARTICLE_\nOlia Tira\n_START_SECTION_\nBiografie\n_START_PARAGRAPH_\nOlia Tira s-a n\xc4\x83scut la 1 august 1988 \xc3\xaen Potsdam, RDG (azi Germania) \xc3\xaen familia unui militar sovietic. Peste o perioad\xc4\x83 de timp familia Oliei se mut\xc4\x83 \xc3\xaen ora\xc8\x99ul Cahul din Republica Moldova. Tot \xc3\xaen Cahul \xc3\xaen anul 2003 Olia termin\xc4\x83 Liceul "Dimitrie Cantemir". Primele \xc3\xaencerc\xc4\x83ri de a se afirma Olia le-a \xc3\xaentreprins deja la v\xc3\xaersta de 13 ani c\xc3\xaend a participat la festivalul interna\xc8\x9bional de tineri interpre\xc8\x9bi din Cahul, Faces of Friends, unde s-a clasat pe locul 2, interpret\xc3\xaend o melodie a Nataliei Barbu. Dup\xc4\x83 acest concurs Olia a \xc3\xaenceput s\xc4\x83 colaboreze cu renumitul produc\xc4\x83tor muzical Serghei Orlov, cu care lucreaz\xc4\x83 p\xc3\xaen\xc4\x83 \xc3\xaen prezent. Mut\xc3\xaendu-se la Chi\xc8\x99in\xc4\x83u, Olia a absolvit Academia de arte._NEWLINE_La 21 de ani, multe din visurile Oliei s-au \xc3\xaemplinit: a participat la multe concursuri interna\xc8\x9bionale, \xc8\x99i-a lansat albumul de debut "Your place or mine?", a reu\xc8\x99it s\xc4\x83-\xc8\x99i \xc3\xaencerce for\xc8\x9bele \xc3\xaen calitate de prezentatoare TV la emisiunea "Diminea\xc8\x9ba la STS", pe l\xc3\xaeng\xc4\x83 toate acestea Olia apare foarte frecvent pe primele pagini a revistelor din Republica Moldova.\n_START_SECTION_\nEurovision\n_START_PARAGRAPH_\n\xc3\x8en 2010 Olia Tira \xc3\xaempreun\xc4\x83 cu SunStroke Project a reprezentat Republica Moldova la Eurovision Song Contest 2010. \xc3\x8en semi-final\xc4\x83 s-au clasat pe pozi\xc8\x9bia a 10-a, ultima care oferea calificarea \xc3\xaen final\xc4\x83 totaliz\xc3\xaend 52 puncte. Iar \xc3\xaen final\xc4\x83 s-au clasat pe pozi\xc8\x9bia 22 cu 27 de puncte.'